લંડન : ભારતની વધી રહેલી સૈન્ય તાકાતથી પાકિસ્તાન ખુબ જ પરેશાન છે. એક રિપોર્ટમાં કરવામાં આવેલા દાવા અનુસાર નરેન્દ્ર મોદીનાં વડાપ્રધાન બન્યા બાદ પાકિસ્તાનને આશા હતી કે સંબંધો સુધારવા માટે મોદી નવાઝ શરીફ સાથે કોઇ ડીલ કરી લેશે, પરંતુ એવું નહી થવાનાં કારણે પાકિસ્તાની સૈન્ય અને સૈન્ય અધિકારીઓ રાતાપીળા થઇ રહ્યા છે. મંગળવારે ઇન્ટરનેશન ઇન્સિટ્યૂટ ઓફ સ્ટ્રેટેજિક સ્ટડીઝ (આઇઆઇએસએસ)નાં વાર્ષિક અહેવાલ મીલેટ્રી બેલેન્સ 2016 બહાર પાડવામાં આવ્યો છે. તેમાં વરિષ્ઠ એક્સપર્ટ બેન બેરીએ ભારત અને પાકિસ્તાનનાં સંબંધો પર પોતાનો અભ્યાસ જણાવ્યો છે. બેરીએ જણાવ્યું કે મોદીનાં પીએમ બનવા અંગે ઇસ્લામાબાદમાં ઘણો ઉત્સાહનું વાતાવરણ હતુ. પાકિસ્તાની સરકાર અને કમ્યુનિટીને લાગી રહ્યું હતું કે મોદીનાં સત્તામાં આવ્યાથી બંન્ને દેશો વચ્ચે સંબંધો સુધરશે અને તણાવ ઓછો થશે. એવું કાંઇ પણ નહી થઇ શકવાનાં કારણે પાકિસ્તાનને નિરાશા થઇ છે.